**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 24 ОТ ЗАСЕДАНИЕ НА ОИК НА 01.11.2015 Г.

Днес, 01.11.2015 г., в 11.30 часа на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

Любослава Йорданова – председател;

Пирин Луканов – зам.-председател;

Иван Иванов – секретар;

Нина Каменова – член;

Игнат Игнатов – член;

Тодоринка Пейчева - член

Христинка Христова – член;

Румен Томов – член;

Татяна Тодорова – член;

Мая Манчева – член;

Мариана Гергова - член.

Налице е кворум за провеждане на заседанието.

ДНЕВЕН РЕД:

|  |  |
| --- | --- |
|  | Материали за заседанието: |
| 1. | Решение относно жалба с Вх. № 12/01.11.2015 г. |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т. 1 от същия.

Председателят на ОИК докладва постъпила жалба с Вх. № 12/01.11.2015 г. от Костадин Филипов Петров. Същият сочи, че пред секция 051600015 в с. Орешец се извършва агитация от Иван Иванов – кандидат за кмет на с. Орешец.

Представителите на ОИК Димова Любослава Йорданова – председател, Нина Каменова – член и Татяна Тодорова – член извършиха проверка на място в секцията. Разговаряно беше с председателя на комисията и със зам.-председателя, които категорично отрекоха Иван Иванов да е извършвал агитация пред секцията днес. Разговаряно бе и със застъпника Вера Костадинова, която каза, че действително е извършвана агитация. Представителите на ОИК Димово се срещнаха и с господин Иван Иванов, който категорично отрече да е извършвал агитация. Същият заяви, че е гласувал в секцията и е разговарял с граждани, но не е агитирал.

Не се събраха достатъчно данни за извършено нарушение, като ОИК Димово следва да дадат превес на данните дадени от членовете на СИК № 051600015, с. Орешец. Освен това на място не беше заварен Иван Иванов да извършва агитация. Същият беше открит в дома си. Поради тези причини ви предлагам да отхвърлим жалбата.

След проведеното обсъждане се премина към гласуване. Гласували 11 членове на ОИК Димово: ЗА - 11 /Любослава Йорданова; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова, Пирин Луканов и Иван Иванов/ ПРОТИВ – няма.

На основание чл. 87, ал. 1, т. 1 и .т. 22 от ИК, ОИК Димово

**РЕШИ:**

ОТХВЪРЛЯ като неоснователна жалба с Вх. № 12/01.11.2015 г. от Костадин Филипов Петров за извършване на агитация от Иван Иванов пред секция № 051600015, с. Орешец.

След изчерпване на дневния ред председателят закри заседанието в 11.45 часа.

ПРЕДСЕДАТЕЛ :

СЕКРЕТАР: